ddrg/super_eurlex huggingface dataset:
SL Uradni list Evropske unije C 183/27

Tožba, vložena 22. maja 2008 – JOOP! proti UUNT (znak v obliki klicaja)

(Zadeva T-191/08)

(2008/C 183/51)

Jezik postopka: nemščina

Stranki

Tožeča stranka: JOOP! GmbH (Hamburg, Nemčija) (zastopniki: H. Schmidt-Hollburg, W. Möllering, A. Löhde, H. Leo, A. Witte, T. Frank, A. Theil, H.-P. Rühland, B. Willers in T. Rein, odvetniki)

Tožena stranka: Urad za usklajevanje na notranjem trgu (znamke in modeli)

Predlogi tožeče stranke

— Naj se razveljavi odločba prvega odbora za pritožbe Urada za usklajevanje na notranjem trgu z dne 6. marca 2008 v zadevi R 1822/2007-1;

— naj se Uradu za usklajevanje na notranjem trgu naloži stroške postopka, vključno s stroški, nastalimi v pritožbenem postopku.

Tožbeni razlogi in bistvene trditve

Zadevna znamka Skupnosti: figurativna znamka, ki predstavlja klicaj, za proizvode iz razredov 14, 18 in 25 (prijava št. 5 332 176).

Odločba preizkuševalca: Zavrnitev prijave.

Odločba odbora za pritožbe: Zavrnitev pritožbe.

Navajani tožbeni razlogi: Kršitev člena 7(1)(b) in (c) Uredbe (ES) št. 40/94 (1), ker ima prijavljena znamka razlikovalni učinek in ker ni potrebe po njeni razpoložljivosti.

(1) Uredba Sveta (ES) št. 40/94 z dne 20. decembra 1993 o znamki Skupnosti (UL 1994, L 11, str. 1).
SL Uradni list Evropske unije C 158/20

Tožba, vložena 21. aprila 2008 – Kido Industrial proti UUNT – Amberes (SCORPIONEXO)

(Zadeva T-152/08)

(2008/C 158/34)

Jezik, v katerem je bila tožba vložena: španščina

Stranke

Tožeča stranka: Kido Industrial Ltd (Seul, Republika Koreja) (zastopnik: M. Mall, odvetnik)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Amberes, SA

Predloga tožeče stranke

— Odločba Odbora za pritožbe UUNT št. R 0287/2007-1 in Oddelka za ugovore št. B 855 728 naj se razveljavi v celoti in

— družbi Amberes naj se naloži plačilo stroškov postopka.

Tožbeni razlogi in bistvene trditve

Prijavitelj znamke Skupnosti: Tožeča stranka

Zadevna znamka Skupnosti: Besedna znamka „SCORPIONEXO“ (prijava št. 3.886.249) za proizvode iz razredov 9 in 28.

Imetnik znamke ali znaka, navajanega v postopku z ugovorom: Amberes, S.A.

Znamka ali znak, navajan v postopku z ugovorom: Španske figurativne znamke (št. 339.142, št. 499.599, št. 499.600 in št. 339.140), in mednarodni znamki (št. 206.436 in št. 206.437), ki jih sestavljata risba škorpijona in napis „ESCORPION“ za proizvode iz razredov 6, 8, 12, 16, 20, 21, in 28 oziroma razredov 22, 24, 25 in 26. Španska besedna znamka „ESCORPION“ (št. 555.764) za proizvode iz razreda 25. Besedna znamka Skupnosti „ESCORPION“ (št. 778.217) za proizvode iz razredov 22, 24, 25 in 26.

Odločba oddelka za ugovore: Oddelek za ugovore, ki se je oprl le na prejšnjo špansko figurativno znamko št. 339.142, je glede proizvodov iz razredov 9 in 28 ugodil ugovoru in v celoti zavrnil zahtevo za registracijo za te proizvode.

Odločba odbora za pritožbe: Pritožba se zavrne.

Tožbeni razlogi: Nepravilna uporaba člena 8(1)(b) Uredbe Sveta (ES) št. 40/94 z dne 20. decembra 1993 o znamki Skupnosti.
SL Uradni list Evropske unije C 142/35

Tožba, vložena 14. aprila 2008 – Ferrero proti UUNT – Tirol Milch (TiMi KINDERJOGHURT)

(Zadeva T-140/08)

(2008/C 142/63)

Jezik, v katerem je bila tožba vložena: angleščina

Stranke

Tožeča stranka: Ferrero SpA (Alba, Italija) (zastopnika: C. Gielen in F. Jacobacci, odvetnika)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Tirol Milch rGmbH (Innsbruck, Avstrija)

Predlogi tožeče stranke

— razveljavi naj se odločba drugega odbora za pritožbe Urada za usklajevanje na notranjem trgu (znamke in modeli) z dne 30. januarja 2008 v zadevi R 628/2007-2; in

— UUNT naj se naloži plačilo stroškov postopka.

Tožbeni razlogi in bistvene trditve

Znamka Skupnosti, ki je predmet zahteve za ugotovitev ničnosti: Besedna znamka, ki jo sestavljata besedi „TiMi KINDERJOGHURT“ za proizvode iz razreda 29 – prijava št. 792 978

Imetnik znamke Skupnosti: Tirol Milch reg. Gen. mbH

Stranka, ki zahteva ugotovitev ničnosti znamke Skupnosti: Tožeča stranka

Odločba oddelka za izbris: Ničnost zadevne znamke

Odločba odbora za pritožbe: Razveljavitev odločbe oddelka za izbris in zavrnitev zahtevka za ugotovitev ničnosti.

Navajani tožbeni razlogi: Drugi odbor za pritožbe je napačno ugotovil, da so prejšnje dokončne odločbe med istima strankam in glede iste znamke zavezujoče v okviru poznejše tožbe na razveljavitev pred oddelkom za izbris in odborom za pritožbe; kršitev člena 8(1)(b) in 8(5) Uredbe Sveta št. 40/94, ker je sporna znamka podobna prejšnji znamki.
—

Razglasitev ničnosti obvestila EuropeAid /125671/C/SER/CY za oddajo javnega naročila, naslovljenega „Technical Assistance on Crop Husbandry and Irrigation“, ki je bilo objavljeno le v angleškem jeziku na spletni strani http://ec.europa.eu/europaid/tender/data/ 14. decembra 2007 ali okoli tega datuma oziroma razglasitev ničnosti členov 5 in 28.2 tega obvestila;
SL Uradni list Evropske unije C 116/23

Tožba, vložena 28. februarja 2008 – TNC Kazchrome in ENRC Marketing proti Svetu in Komisiji

(Zadeva T-107/08)

(2008/C 116/43)

Jezik postopka: angleščina

Stranke

Tožeči stranki: Joint stock company „Transnational Company Kazchrome“ (TNC Kazchrome) (Actobe, Kazahstan) in ENRC Marketing AG (Kloten, Švica) (zastopnika: L. Ruessmann in A. Willems, odvetnika)

Toženi stranki: Svet Evropske unije in Komisija Evropskih skupnosti

Predlogi tožečih strank

— Izpodbijana uredba naj se razglasi za nično v delu, v katerem nalaga protidampinške ukrepe na uvoz SiMn, ki ga proizvajata in/ali prodajata tožeči stranki;

— Svetu in Komisiji naj se solidarno naloži plačilo odškodnine tožečima strankama za škodo, ki je posledica nepravilnega začetka postopka, nepravilne ugotovitve dejanskega stanja in nepravilne presoje ter tega, da je Komisija kršila temeljna načela prava Skupnosti in da je bila Uredba Sveta (ES) št. 1420/2007 nepravilno sprejeta;

— Komisiji in Svetu naj se naloži plačilo njunih stroškov in stroškov tožečih strank;

— Komisiji naj se naloži plačilo njunih stroškov in stroškov, ki sta jih imeli tožeči stranki do vložitve tožbe, ker jih Svet ne povrne.

Tožbeni razlogi in bistvene trditve

Tožeči stranki, ki proizvajata oziroma izvažata silicij-mangan v Evropsko unijo, predlagata razglasitev ničnosti Uredbe Sveta (ES) št. 1420/2007 z dne 4. decembra 2007 o uvedbi dokončne protidampinške dajatve na uvoz silicij-mangana s poreklom iz Ljudske republike Kitajske in Kazahstana ter o zaključku postopka glede uvoza silicij-mangana s poreklom iz Ukrajine (1).

Tožeči stranki v utemeljitev tožbe navajata, da sta toženi stranki storili očitno napako pri presoji in kršili temeljno uredbo (2) ter da nista navedli razlogov v skladu s členom 253 ES, s tem ko sta v protidampinško preiskavo vključili Kazahstan in iz nje izključili Indijo; s tem ko sta zavrnili trditev tožečih strank, da delujeta kot en gospodarski subjekt; s tem ko sta določili izvozno ceno tožečih strank; s tem ko sta presojali, ali in v kolikšni meri je uvoz silicij-mangana iz Kazahstana povzročil škodo industriji Skupnosti; s tem ko sta pri tej presoji in pri presoji interesa Skupnosti kumulirali uvoz iz Kazahstana in uvoz iz Kitajske.

Tožeči stranki tudi zatrjujeta, da sta instituciji Skupnosti kršili njuno pravico do izjave in načela dobrega upravljanja, varstva legitimnih pričakovanj tožečih strank, prepovedi diskriminacije in sorazmernosti, ker tožečima strankama med drugim ni bil omogočen dostop do informacije, ki je bila pomembna za ugotovitve institucij Skupnosti in ker je bil podjem, ki sta ga ponudili tožeči stranki, zavrnjen.

(1) UL L 317, str. 5.

(2) Uredba Sveta (ES) št. 384/96 z dne 22. decembra 1995 o zaščiti proti dumpinškemu uvozu iz držav, ki niso članice Evropske skupnosti (UL 1996, L 56, str. 1).
SL Uradni list Evropske unije C 107/35

Tožba, vložena 19. februarja 2008 – Denki Kagaku Kogyo in Denka Chemicals proti Komisiji

(Zadeva T-83/08)

(2008/C 107/60)

Jezik postopka: angleščina

Stranke

Tožeči stranki: Denki Kagaku Kogyo K.K. (Tokio, Japonska) in Denka Chemicals GmbH (Düsseldorf, Nemčija) (zastopniki: G. Van Gerven, T. Franchoo in D. Fessenko, odvetniki)

Tožena stranka: Komisija Evropskih skupnosti

Predlogi tožečih strank

— Členi 1, 2 in 3 Odločbe Komisije (ES) C(2007)5910 z dne 5. decembra 2007 v zadevi COMP/F/38.629 – Chloroprene Rubber naj se razglasijo za nične ali;

— podredno, globa, naložena tožeči stranki v skladu s členom 2 te odločbe, naj se znatno zmanjša;

— Komisija naj plača vse stroške.

Tožbeni razlogi in bistvene trditve

Tožeči stranki s svojo tožbo predlagata razglasitev ničnosti Odločbe Komisije C(2007)5910 konč. z dne 5. decembra 2007 v zadevi COMP/F/38.629 – Chloroprene Rubber v zvezi s postopkom na podlagi člena 81 ES in člena 53 EGP, kolikor je Komisija ugotovila, da sta kršili člen 81 ES in jima naložila globo z zahtevo naj takoj prenehata z zatrjevano kršitvijo.

V podporo svojim predlogom tožeči stranki navajata šest tožbenih razlogov:

V okviru prvega in drugega tožbenega razloga tožeči stranki trdita, prvič, da je Komisija z ugotovitvijo, da sta tožeči stranki sodelovali pri kršitvi člena 81 ES, storila očitno napako pri presoji, saj ni dokazala niti, da sta si tožeči stranki skupaj z drugimi proizvajalci kloroprena prizadevali ustvariti kartel niti, da sta sodelovali pri usklajenih ravnanjih.

Drugič, tožeči stranki trdita, da je Komisija omejila njuno pravico do obrambe in kršila člen 253 ES in načelo dobrega upravljanja, s tem da ni omogočila dostopa do Bayerjevih stališč podanih med zaslišanjem, s katerega je bila javnost izključena.

V okviru tretjega, četrtega, petega in šestega tožbenega razloga tožeči stranki od Sodišča zahtevata naj bistveno zmanjša globo, ki jo je na podlagi člena 2 izpodbijane odločbe naložila Komisija.

V okviru tretjega tožbenega razloga tožeči stranki namreč trdita, da je Komisija kršila načela pravne varnosti in prepovedi retroaktivnosti, s tem da je globo izračunala na podlagi Smernic o načinu določanja glob iz leta 2006 namesto na podlagi različice iz leta 1998.

V okviru četrtega tožbenega razloga tožeči stranki trdita, da je Komisija storila očitno napako pri presoji v zvezi z izračunom vrednosti obsega prodaje pri določanju osnovne višine globe. Prav tako je po mnenju tožečih strank Komisija domnevno kršila načelo sorazmernosti, s tem da je tožeči stranki kaznovala dvakrat.

V okviru petega tožbenega razloga tožeči stranki trdita, da je Komisija storila očitno napako pri presoji v zvezi z oceno trajanja kartela.

Nazadnje, v okviru šestega tožbenega razloga je navedeno, da je Komisija, s tem da strankama zaradi olajševalnih okoliščin ni zmanjšala naložene globe, storila očitno napako pri presoji in kršila člen 253 ES ter načeli sorazmernosti in enakega obravnavanja.
—

Razglasitev nezakonitosti in razglasitev ničnosti in toto izpodbijane odločbe, ker šteje izpodbijani ukrep za državno pomoč, čeprav ta predstavlja nezakonito nadaljevanje odškodninskega ukrepa, ki ga je Italijanska država določila v korist družbe Terni (in njenih pravnih naslednikov) kot nadomestilo zaradi razlastitve njenih električnih naprav v letih 1962 in 1963;
SL Uradni list Evropske unije C 92/31

Tožba, vložena 23. januarja 2008 – Quantum proti UUNT – Quantum Corporation (Quantum CORPORATION)

(Zadeva T-31/08)

(2008/C 92/65)

Jezik, v katerem je bila tožba vložena: angleščina

Stranke

Tožeča stranka: Quantum Corp. (San Jose, Združene države) (zastopnik: J. Barry, Solicitor)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Quantum Corporation Ltd (Lefkosia, Ciper)

Predlogi tožeče stranke

— naj se razveljavi odločba prvega odbora za pritožbe z dne 17. oktobra 2007 v zadevi R 1271/2006-1;

— naj se dovoli pritožba številka R 1271/2006-1;

— naj se ugovor številka B 936 288 razglasi za dopustnega in naj se postopek nadaljuje;

— naj se naloži UUNT plačilo stroškov Quantuma tako v tem postopku, kot v pritožbenem postopku pred UUNT.

Tožbeni razlogi in bistvene trditve

Prijavitelj znamke Skupnosti: Quantum Corporation Limited

Zadevna znamka Skupnosti: Figurativna znamka Skupnosti sestavljena iz znaka „Q“, ki vsebuje besedna elementa „QUANTUM CORPORATION“ za proizvode in storitve iz razredov 35, 36 in 42 – prijava št. 3 773 355

Imetnik znamke ali znaka, navajanega v postopku z ugovorom: Tožeča stranka.

Znamka ali znak, navajan v postopku z ugovorom: Nacionalna in Skupnostna besedna znamka „QUANTUM“ za proizvode in storitve iz razreda 9 in figurativna znamka Skupnosti „Q“ za proizvode in storitve iz razredov 9 in 42

Odločba oddelka za ugovore: Razglasitev ugovora za nedopustnega.

Odločba odbora za pritožbe: Pritožba se zavrne.

Navajani tožbeni razlogi: Tožeča stranka navaja, da izpodbijana odločba temelji na napačnih dejstvih in ne upošteva obstoja in značaja smernic o ugovoru. Tožeča stranka nadalje navaja, da je izpodbijana odločba prekršila njeno upravičeno pričakovanje, da bo praksa, ki je bila opisana v smernicah o ugovoru dejansko pravilna, saj bi se lahko druge morebitne ugovarjajoče stranke prav tako zanesle na njih. Nadalje tožeča stranka trdi, da je imela upravičeno pričakovanje, da se bo smernic držalo in da bo prejela „standardno pismo 208“, ki bi ji nalagalo, da vloži prevod svojega spisa, s čimer bi zadostila formalnim zahtevam. Končno, tožeča stranka meni, da se mora UUNT razglasiti za odgovornega v skladu s členom 114 Uredbe Sveta (ES) št. 40/94, ker ki ni ravnal v skladu s svojimi obveznostmi, da zagotovi osvežene in točne smernice.
SL Uradni list Evropske unije C 79/30

Tožba, vložena 23. januarja 2008 – Winzer Pharma proti UUNT – Oftaltech (OFTASIL)

(Zadeva T-30/08)

(2008/C 79/59)

Jezik, v katerem je bila tožba vložena: nemščina

Stranke

Tožeča stranka: Dr. Robert Winzer Pharma GmbH (Berlin, Nemčija) (zastopnik: S. Schneller, odvetnik)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Oftaltech, SA (L'Hospitalet de Llobregat, Španija)

Predlogi tožeče stranke

— razveljavitev odločbe odbora za pritožbe UUNT z dne 29. oktobra 2007 (R 599/2007-2) in odločbe oddelka za ugovore UUNT z dne 19. februarja 2007 (B 925 554);

— zavrnitev prijave znamke Skupnosti „OFTASIL“ št. 4 229 274;

— izvedba ustne obravnave;

— naložitev UUNT plačila stroškov postopka;

— podredno, vrnitev zadeve v odločanje UUNT.

Tožbeni razlogi in bistvene trditve

Prijavitelj znamke Skupnosti: Oftaltech, SA

Zadevna znamka Skupnosti: Figurativna znamka „OFTASIL“ za proizvode iz razreda 5 (prijava št. 4 229 274).

Imetnik znamke ali znaka, navajanega v postopku z ugovorom: Tožeča stranka.

Znamka ali znak, navajan v postopku z ugovorom: Besedna znamka „Ophtal“ za proizvode iz razredov 5 in 10 (znamka Skupnosti št. 489 948), besedna znamka „Ophtal“ za proizvode iz razreda 5 (nemška znamka št. 800 702) in besedna znamka „OPHTAN“ za proizvode iz razredov 5, 29 in 30 (nemška znamka št. 303 349 033).

Odločba oddelka za ugovore: Ugovor se zavrne.

Odločba odbora za pritožbe: Pritožba se zavrne.

Navajani tožbeni razlogi: Kršitev člena 8(1)(b) Uredbe (ES) št. 40/94 (1) in kršitev načela, ki se uporablja v skladu s to določbo, da se preizkusi, ali obstaja verjetnost zmede.

(1) Uredba Sveta (ES) št. 40/94 z dne 20. decembra 1993 o znamki Skupnosti (UL 1994, L 11, str. 1).
SL Uradni list Evropske unije C 92/30

Tožba, vložena 21. januarja 2008 – Wellcome Foundation proti UUNT – Serono Genetics Institute (FAMOXIN)

(Zadeva T-27/08)

(2008/C 92/63)

Jezik, v katerem je bila tožba vložena: angleščina

StrankE

Tožeča stranka: The Wellcome Foundation Ltd (Greenford, Združeno kraljestvo) (zastopnik: R. Gilbey, odvetnik)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Serono Genetics Institute SA (Evry, Francija)

Predlogi tožeče stranke

— razveljavi naj se odločba prvega odbora za pritožbe UUNT z dne 19. novembra 2007 (v zadevi R 9/2007-1) in ugotovi naj se utemeljenost pritožnikovega predloga za razglasitev ničnosti;

— razglasi naj se ničnost vseh odločb o stroških, ki jih je pritožniku določil Urad za usklajevanje na notranjem trgu in naj se slednjemu naloži plačilo stroškov pritožnika.

Tožbeni razlogi in bistvene trditve

Znamka Skupnosti, ki je predmet zahteve za ugotovitev ničnosti: Besedna znamka „FAMOXIN“ za proizvode in storitve iz razreda 5 – Znamka Skupnosti št. 2 491 298

Imetnik znamke Skupnosti: Serono Genetics Institute SA

Stranka, ki zahteva ugotovitev ničnosti znamke Skupnosti: Tožeča stranka

Pravica iz znamke, ki jo ima stranka, ki zahteva ugotovitev ničnosti: Nacionalna besedna znamka „LANOXIN“ za proizvode iz razreda 5

Odločba oddelka za izbris: Zavrnitev predloga za razglasitev ničnosti

Odločba odbora za pritožbe: Zavrnitev pritožbe.

Navajani tožbeni razlogi: Kršitev členov 8(1)(b), 52 ter 56(2) in (3) Uredbe Sveta št. 40/94, ker je odbor za pritožbe napačno ugotovil, da so bile prejšnje znamke, uporabljene za „farmacevtske pripravke za bolezni srca in ožilja“ in ne za „farmacevtske pripravke“ in napačno presodil upoštevni trg, upoštevno javnost, raven pozornosti različnih delov upoštevne javnosti in podobnost nasprotujočih si znamk in proizvodov.
SL Uradni list Evropske unije C 64/62

Tožba, vložena 11. januarja 2008 – Katjes Fassin proti UUNT (Yoghurt-Gums)

(Zadeva T-25/08)

(2008/C 64/101)

Jezik postopka: nemščina

Stranki

Tožeča stranka: Katjes Fassin GmbH & Co. KG (Emmerich, Nemčija) (zastopnik: R. Uecker, odvetnik)

Tožena stranka: Urad za usklajevanje na notranjem trgu (znamke in modeli)

Predlogi tožeče stranke

— Odločba četrtega odbora za pritožbe z dne 25. oktobra 2007 (zadeva R 1322/2006-4) naj se razveljavi;

— toženi stranki naj se naloži stroške postopka.

Tožbeni razlogi in bistvene trditve

Zadevna znamka Skupnosti: figurativna znamka „Yoghurt-Gums“ za proizvode iz razredov 29, 30 in 32 (prijava št. 4 929 808).

Odločba preizkuševalca: delna zavrnitev prijave.

Odločba odbora za pritožbe: zavrnitev pritožbe.

Navajani tožbeni razlogi: kršitev člena 7(1)(b) in (c) Uredbe (ES) št. 40/94 (1) glede proizvodov iz razreda 30, ki so še vedno sporni.

(1) Uredba Sveta (ES) št. 40/94 z dne 20. decembra 1993 o znamki Skupnosti (UL L 11, 14.1.1994, str. 1).
SL Uradni list Evropske unije C 64/48

Tožba, vložena 20. decembra 2007 – Productos Asfálticos proti Komisiji

(Zadeva T-495/07)

(2008/C 64/79)

Jezik postopka: španščina

Stranki

Tožeča stranka: Productos Asfálticos (Proas), SA (Madrid, Španija) (zastopniki: C. Fernandez Vicién, P. Carmona Botana in A. Pereda Miquel, odvetniki)

Tožena stranka: Komisija Evropskih skupnosti

Predlogi tožeče stranke

— Naj se odločba Komisije razglasi za nično,

— podredno, naj se zmanjša globa, naložena Productos Asfálticos, S.A., in

— naj se Komisiji naloži plačilo vseh stroškov tega postopka.

Tožbeni razlogi in bistvene trditve

Tožba je vložena proti Odločbi Komisije C (2007) 4441 konč. z dne 3. oktobra 2007 v zadevi COMP/38710 – Bitumen Španija. V izpodbijani odločbi je Komisija ugotovila, da je tožeča stranka poleg drugih podjetij kršila člen 81 ES s tem, da je v določenem obdobju sodelovala pri skupku sporazumov in usklajenih ravnanj na trgu penetracijskega bitumna, ki so obsegali razdelitev trga in usklajevanje cen. Za te kršitve je Komisija tožeči stranki solidarno z drugim podjetjem naložila globo.

V utemeljitev svojih zahtevkov tožeča stranka zatrjuje, prvič, napačno presojo dejstev s strani Komisije. V tem okviru tožeča stranka meni, da je Komisija napačno presodila težo kršitve in položaj tožeče stranke v kartelu zlasti glede njene posamične moči na trgu in presoje sovodenja kartela.

Drugič, tožeča stranka Komisiji očita kršitev prava, ki se uporabi. Tožeča stranka trdi, da izpodbijana odločba krši načelo enakega obravnavanja, saj je v njej napačno uporabljeno Obvestilo o ugodni obravnavi iz leta 2002 (1), krši načelo dobrega upravljanja, ker postopek ni bil zaključen v razumnem roku in je v njej določena globa, ki presega zakonsko mejo, ki je določena v Uredbi (ES) št. 1/2003 (2), s čimer krši načelo sorazmernosti.

Poleg tega tožeča stranka meni, da je Komisija kršila obveznost obrazložitve.

(1) Obvestilo Komisije o imuniteti pred globami in zmanjševanju glob v primerih kartelov (UL C 45, 19.2.2002, str. 3).

(2) Uredba Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 (UL L 1, 4.1.2003, str. 1).
SL Uradni list Evropske unije C 51/56

Tožba, vložena 22. decembra 2007 – Romunija proti Komisiji Evropskih skupnosti

(Zadeva T-483/07)

(2008/C 51/102)

Jezik postopka: romunščina

Stranke

Tožeča stranka: Romunija (zastopniki: Aurel Ciobanu Dordea, zastopnik, Emilia Gane in Dumitra Mereuță, svetovalki)

Tožena stranka: Komisija Evropskih skupnosti

Predloga tožeče stranke

Tožeča stranka Sodišču prve stopnje predlaga, naj:

— odločbo Komisije z dne 26. oktobra 2007 C(2007)5240 konč. o nacionalnem načrtu porazdelitve pravic do emisije toplogrednih plinov za leto 2007, ki ga je Romunija posredovala v skladu z Direktivo 2003/87/ES Evropskega parlamenta in Sveta razglasi za nično;

— Komisiji Evropskih skupnosti naloži plačilo stroškov postopka.

Tožbeni razlogi in bistvene trditve

Z izpodbijano odločbo je Komisija delno zavrnila nacionalni načrt porazdelitve pravic do emisije toplogrednih plinov za leto 2007, ki ga je Romunija posredovala v skladu z Direktivo 2003/87/ES (1), z zmanjšanjem za 9,080765 milijonov ton CO2, letnega ekvivalenta, skupnega števila pravic, ki bodo podeljene zaradi pravil Skupnosti in določitvijo, da ne bo presežena povprečna skupna letna količina 74,836235 milijonov ton pravic do emisije, ki se lahko podelijo.

V utemeljitev svoje tožbe tožeča stranka trdi, da:

— Komisija ni upoštevala člena 9(1) in (3) ter člena 11(1) Direktive 2003/87/ES, s tem, ko je z obvezujočo močjo določila, na temelju lastnega postopka, skupno količino pravic do emisije, ki jih lahko podeli Romunija, s čimer je prekoračila svoje pristojnosti;

— je Komisija za določitev skupnih količin pravic do emisije uporabila nepregleden postopek, s čimer je kršila člen 9(3) in 9(1) Direktive 2003/87/ES;

— je Komisija v okviru uporabe lastnega postopka kršila načelo prepovedi diskriminacije;

— Komisija ni upoštevala člena 9(3) Direktive 2003/87/ES in člena 253 ES, ker ni ustrezno obrazložila odločbe C(2007)5240 konč.

(1) Direktiva Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL L 75, 25.10.2003, str 32).